સપ્તાહના પૂર્વાર્ધમાં એટલે કે તા. 4થી 7 દરમિયાન જાહેર જીવનમાં આપની સક્રિયતા વધશે અને જરૂરિયાતમંદો અથવા સમાજના કલ્યાણ માટે કરેલા કાર્યોથી આપના યશમાં વધારો થશે. આપનું જાહેર સન્માન થાય અથવા અન્ય પ્રકારે તમારો જાહેર દરજ્જો વધે તેવી સક્યતા છે. સમયની ગતિનું ચક્ર આપની તરફેણમાં ફરશે. નોકરી-વ્યવસાય કે પછી કાર્યક્ષેત્રમાં આપનું વર્ચસ્વ અને મહત્ત્વ વધશે. જોકે, સાથે સાથે આપના પર કામનો બોજ વધુ રહેશે. જોકે, આ વ્યસ્તતા વચ્ચે આપ પોતાના પરિવાર-સંબંધી પ્રત્યે પ્રતિબદ્ધ રહેશો અને તેમના માટે પણ સમય ફાળવશો. આપના કાર્યની પ્રસંશા થશે. તા. 8 અને 9 આપના માટે એકંદેર આનંદદાયક હશે. મિત્રો તરફથી ભેટ સોગોદો મળશે. સરકાર તરફથી આર્થિક લાભ મળવાના યોગો છે. વિદ્યાર્થીઓને કેરિયર સંબંધી અવરોધ દૂર થશે. મિત્રોનો સહયોગ મળશે. વિચારોમાં સકારાત્મકતા રહેશે. વિકએન્ડમાં તમે કોઈ સમારંભના આયોજનમાં વ્યસ્ત રહેશો. કોઈને ઉધાર આપેલા નાણાં અથવા જુની ઉઘરાણીના નાણાં છુટા થશે. આર્થિક રીતે સ્થિતિ મજબૂત થશે. ભૌતિક સુવિધા માટે નવી વસ્તુની ખરીદી થશે અને તમે તેનો ઉપયોગ કરશો. તા. 10ના રોજ કોઈ જુનો વિવાદ વિચારશીલ અને તટસ્થ મધ્યસ્થીની મદદથી ઉકેલાશે. આરોગ્યની કાળજી કરવી.